Toyota Corolla Cross

**Toyota Corolla Cross** ialah sebuah SUV crossover kompak dibuat oleh pembuat kereta Jepun, Toyota sejak tahun 2020. Dengan menggunakan nama Corolla, ia diletakkan sebagai alternatif yang lebih besar dan praktikal kepada Toyota C-HR dan di atas platform yang sama dengan Toyota Corolla Siri E210.    Mengikut saiz, Corolla Cross diletakkan di antara C-HR yang lebih kecil – model yang berkongsi platform dengan Corolla Cross – dan RAV4 yang lebih besar dalam barisan SUV *crossover* antarabangsa Toyota.

Model ini didedahkan buat pertama kalinya di Thailand pada Julai 2020 beserta pasaran Asia Tenggara yang lain dan Taiwan pada tahun yang sama. Ia mula diperkenalkan untuk pasaran lain bermula tahun 2021.

Model kembar bagi Corolla Cross yang dipanggil **Toyota Frontlander**, dijual  secara eksklusif di China. Frontlander diperkenalkan pada akhir-akhir tahun 2021.

## Gambaran keseluruhan
Corolla Cross ialah *crossover* kedua Toyota yang dibina menggunakan platform GA-C,menyusuli pelancaran C-HR yang lebih kecil pada tahun 2016. Kenderaan ini berkongsi jarak roda yang sama dengan C-HR iaitu  , tetapi mempunyai badan yang lebih besar bagi mengutamakan ruang dalaman dan kepraktisan.  Bagi model pacuan roda hadapan (FWD), ia dilengkapi dengan suspensi hadapan MacPherson. Suspensi belakangnya tidak sama seperti Corolla Biasa dan C-HR yang menggunakan suspensi belakang bebas namun ia menggunakan suspensi *torsion beam* bagi menjimatkan ruang dalaman dan kos, manakala model pacuan semua roda (AWD) masih disertakan dengan suspensi belakang bebas. Pembangunan diketuai oleh ketua jurutera Daizo Kameyama.

Bahagian dalamannya sama seperti Corolla Biasa, dengan beberapa perubahan kecil. Toyota mendakwa model ini mempunyai ruang but sebanyak  jika dilengkapi dengan kit pembaikan tayar dan  dengan tayar ganti. 

, Corolla Cross dihasilkan di beberapa buah negara termasuk Jepun, Thailand, Taiwan, Brazil, Amerika Syarikat, Malaysia, China dan Afrika Selatan.
Fail:2021 Toyota Corolla Cross Hybrid SEG (Colombia) front view 01.png|Corolla Cross Hybrid SEG 2021 (ZVG10, Colombia)
Fail:2021 Toyota Corolla Cross Hybrid SEG (Colombia) rear view.png|Corolla Cross Hybrid SEG 2021 (ZVG10, Colombia)
Fail:2020 Toyota Corolla Cross Hybrid Premium Safety (Cockpit).jpg|Bahagian dalaman


## Pasaran

### Asia

#### Jepun
Corolla Cross bagi pasaran Jepun telah diperkenalkan pada 14 September 2021, dengan rupa muka hadapan yang berbeza berbanding model antarabangsa (yang kemudiannya dikongsi dengan Frontlander pasaran China dan Corolla Cross Hybrid S/SE/XSE pasaran Amerika Syarikat), lampu depan dan lampu belakang (yang kemudiannya dikongsi dengan model Eropah), dan logo hadapan "C" yang membawa maksud Corolla. Trim yang ditawarkan termasuk trim "X", G, S dan Z. Enjin petrol 1.8 liter *2ZR-FAE* atau enjin petrol hibrid *2ZR-FXE* 1.8 liter yang ditwarkan. Pacuan empat roda "E-Four" ditawarkan bagi kemudiannya.  Suspensi belakang bebas berbilang pautan adalah standard bagi model E-Four, manakala bumbung panoramik disediakan untuk trim yang lebih tinggi.  
Fail:Toyota COROLLA CROSS HYBRID Z 2WD (6AA-ZVG11-KHXEB) front.jpg|Corolla Cross Hibrid Z 2021 (ZVG11, Jepun)
Fail:Toyota Corolla Cross (ZXG10), Z, Japan, 2022, rear.jpg|Corolla Cross Z 2022 (ZSG10, Jepun)


#### Thailand
Corolla Cross untuk pasaran Siam telah dilancarkan pada 9 Julai 2020. Trim yang ditawarkan ialah 1.8 Sport, Hybrid Smart, Hybrid Premium dan Hybrid Premium Safety. Trim Hybrid Premimum Safety dilengkapi dengan Toyota Safety Sense. Pada September 2021, Corolla Cross ditwarkan dengan pakej aksesori Modellista sebagai tambahan kepada varian sedia ada di Thailand.  Pada November 2021, trim GR Sport telah dilancarkan dengan rupa muka hadapan yang baharu. 
Fail:2021 Toyota Corolla Cross Hybrid GR Sport.jpg|Corolla Cross Hybrid GR Sport 2021 (ZVG10, Thailand)
Fail:2021 Toyota Corolla Cross Hybrid Premium Safety Modellista.jpg|Corolla Cross Hyrbid Premium Safety 2021 dengan pakej Modellista (ZVG10, Thailand)


#### Brunei
Corolla Cross (dipasarkan sebagai "Toyota Cross") untuk pasaran Brunei telah dilancarkan pada 21 Ogos 2020. Ia hanya ditawarkan dengan enjin petrol 1.8 liter *2ZR-FE* dalam gred Standard atau High. 
Fail:2021 Toyota Corolla Cross 1.8AT Standard graphite front view in Brunei.jpg|Corolla Cross Standard 2021 (Brunei)


#### Malaysia
Corolla Cross untuk pasaran Malaysia telah dilancarkan pada 25 Mac 2021. Trim yang ditwarkan 1.8 G dan 1.8 V. Kedua-dua trim ditawarkan dengan enjin 1.8 liter *2ZR-FE* yang dilengkapi dengan transmisi boleh ubah berterusan (CVT). Trim V dilengkapi dengan Toyota Safety Sense. Kumpulan terawal model itu diimport dari Thailand,  manakala model pemasangan tempatan mula dijual bermula Oktober 2021 bersama-sama dengan pengenalan model hibrid. Versi hibrid telah dilancarkan pada 14 Januari 2022. Penghantaran untuk semua model CKD bermula pada awal 2022.   

#### Indonesia
Corolla cross bagi pasaran Indonesia dilancarkan pada 6 Ogos 2020 dengan satu model enjin petrol dan hibrid. Disebabkan jualan rendah, model petrol tidak lagi diedarkan di mana-mana pengedar bermula Ogos 2021.

#### China
FAW Toyota menghasilkan Corolla Cross bagi pasaran China, sementara model kembarnya yang dikenali sebagai **Frontlander** dihasilkan dan dipasarkan oleh GAC Toyota. Kedua-dua Corolla Cross dan Frontlander diperkenalkan di Guahzhou Auto Show pada November 2021. Frontlander menggunakan penggayaan muka hadapan dan belakang Corolla Cross pasaran Jepun. Kedua-dua mempunyai enjin *M20A-FKS* dan diletakkan sebagai SUV *entry-level* bagi Toyota dengan harga lebih rendah berbanding CHR/IZOA.
Fail:Toyota Corolla Cross In Guangzhou Auto Show 2021 (cropped).jpg|Corolla Cross (China)
Fail:Toyota Frontlander In Guangzhou Auto Show 2021 (cropped).jpg|Frontlander (China)


### Eropah
Corolla Cross akan mula dijual bermula tahun 2022 bagi bersaing dengan SUV Segmen-C yang lain. Dibina di Jepun, Corolla Cross Eropah dikuasakan oleh enjin hibird petrol *M20A-FXS* 2.0 liter dengan output kuasa bergabung sebanyak . Sebuah model All-Wheel Drive (AWD-i) boleh didapati dengan motor elektrik belakang yang menghasilkan . Ia dilengkapi lampu hadapan dan belakang Cross pasaran Jepun, termasuk juga bumbung panaromik, panel instumen 12.3 inci dan skrin paparan 10.5 inci.

### Amerika

#### Amerika Utara
Corolla Cross bagi pasaran Amerika Utara dikeluarkan pada 2 Jun 2021 Kenderaan pertama dibina di kilang Mazda Toyota Manafacturing USA di Hunstville, Alabama, produksi bermula 30 September 2021. Pada asalnya, ia hanya boleh didapati dengan enjin *M20A-FKS* 2.0 liter bersama CVT "Direct Shift" K120, trim yang ditwarkan ialah L, LE dan XLE di Amerika Syarikat dan Kanada, dan trim LE di Mexico, dengan pilihan pacuan semua roda (AWD) bagi kedua-dua bekas pasaran.

Model hibrid dengan pacuan semua roda standard mula diperkenalkan pada Jun 2022 untuk model tahun 2023. Dikuasakan oleh enjin petrol hibrid *M20A-FXS* 2.0 liter, trim yang ditawarkan ialah LE, XLE, S, SE dan XSE. Trim S, SE dan XSE baru diperkenalkan untuk model tahun 2023, di mana ia menggunakan Corolla Cross pasaran Jepun dan reka bentuk muka hadapan Frontlander pasaran China serta dilengkapi dengan suspensi yang ditala untuk prestasi sukan.
Fail:2022 Toyota Corolla Cross L AWD, Front Left, 11-21-2021.jpg|Corolla Cross L AWD 2022 (MXGA15, Kanada)
Fail:2022 Toyota Corolla Cross L AWD, Rear Right, 11-21-2021.jpg|Corolla Cross L AWD 2022 (MXGA15,Kanada)


### Afrika

#### Kenya
Corolla Cross dilancarkan di Kenya pada 18 November 2020 dan hanya ditawarkan dengan enjin petrol *2ZR-FE* 1.8 liter dengan Trim Limited dan Executive sahaja.

#### Afrika Selatan
Mula dijual pada November 2021 dengan trim Xi, XS dan XR. DIhasilkan secara lokal di kilang Toyota South Africa Motors, ia ditawarkan dengan enjin petrol *2ZR-FE* 1.8 liter atau enjin petrol hibrid *2ZR-FXE* 1.8 liter. Empat pakej badan ditawarkan, iaitu X-Over, Urban Sport, Adventure dan Hybrid. 

### Oceania

#### Australia
Corolla Cross diumumkan bagi pasaran Australia bada Ogos 2022 dan mula dijual pada 12 Oktober 2022. Corolla Cross bagi Austraia diimpot dari Jepun dan berkongsi reka bentuk badan sama dengan Corolla Cross pasaran Eropah, trim yang ditawarkan ialah GX, GXL dan Atmos dengan pilihan enjin petrol *M20A-FKS* 2.0 liter atau enjin petrol hibrid *M20A-FXS* 2.0 liter. Pacuan semua roda (AWD) ditawarkan bagi model hibrid.

#### New Zealand
Corolla Cross bagi pasaran New Zealand mula dijual pada 13 Oktober 2022. Sama seperti model Australia, ia diimpot dari Jepun dan memppunyai reka bentuk luaran seperti model Eropah.   trim yang ditawarkan ialah GX, GXL dan Limited dengan pilihan enjin petrol *M20A-FKS* 2.0 liter atau enjin petrol hibrid *M20A-FXS* 2.0 liter. acuan semua roda (AWD) ditawarkan bagi model hibrid. 

## Keselamatan

## Anugerah
Corolla Cross telah dianugerahkan sebagai Kereta Terbaik Afrika Selatan 2022 . 

## Jualan

## Rujukan



## Pautan Luar